text: 42.000 kr. til sommerlejr
  28 juni 2012 kl. 15.33
  Social- og integrationsminister Karen Hækkerup støtter foreningen Frivillighuset i Varde med 42.000. Pengene skal bruges til, at børn fra socialt belastede familier kan komme på sommerlejr.
  Pengene kommer fra ministeriets Tips- og Lottopulje til særlige sociale formål. 
  Varde Kommune udvælger de børn, som skal med på lejren. Målet er, at de samme børn deltager hvert år, så lejren kan give dem positive oplevelser år efter år. På sommerlejren er der mange frivillige, og det giver nærhed og omsorg til hver enkelt barn.
  - Sommerlejren giver børnene en pause fra hverdagen, hvor de kan være sammen med andre børn i samme situation. Alle de frivillige kræfter er en vigtig forudsætning for sommerlejren, og jeg er sikker på, at det gør en stor forskel for det enkelte barn at dele gode ferieoplevelser både med andre børn og de voksne frivillige, siger Karen Hækkerup.
  I alt får 77 projekter med frivilligt socialt arbejde lidt over 12,5 mio. kroner fra Social- og Integrationsministeriets Tips- og Lottopulje fordelt over årerne 2012 til 2013
  